
	NÁVRH

	UZNESENIE VLÁDY SLOVENSKEJ REPUBLIKY

		č. ...

	z ...




		k Národnej koncepcii informatizácie verejnej správy
Slovenskej republiky







	Číslo materiálu: 
	

	Predkladateľ: 
	podpredsedníčka vlády a ministerka investícií, regionálneho rozvoja a informatizácie 




Vláda

	A.
	schvaľuje

	
	A. 1.
	Národnú koncepciu informatizácie verejnej správy Slovenskej republiky;

	B.
	ukladá 

	
	podpredsedníčke vlády a ministerke investícií, regionálneho rozvoja a informatizácie 

	
	B.1.
	zabezpečiť rozhodovanie o využívaní finančných zdrojov vo verejnej správe pre informačné technológie verejnej správy v súlade s Národnou koncepciou informatizácie verejnej správy Slovenskej republiky a predložiť na rokovanie vlády Slovenskej republiky správu o plnení Národnej koncepcie informatizácie verejnej správy Slovenskej republiky,

každoročne do 31. marca do roku 2027;

	
	B. 2.
	predložiť na rokovanie vlády Slovenskej republiky Akčný plán realizácie Národnej koncepcie informatizácie verejnej správy Slovenskej republiky,

do 31. marca 2022;

	
	B. 3.
	predložiť na rokovanie vlády Slovenskej republiky Reportovací systém Národnej koncepcie informatizácie verejnej správy Slovenskej republiky,

do 31. marca 2022;


členom vlády a predsedom ostatných ústredných orgánov štátnej správy

   B.4.	zabezpečiť plnenie, postupovať pri budovaní a rozvoji informačných technológií verejnej správy, s výnimkou  informačných technológií  verejnej správy, ktoré sa týkajú zabezpečenia obrany Slovenskej republiky, bezpečnosti Slovenskej republiky, ochrany utajovaných skutočností a citlivých informácií, podľa princípov a cieľov Národnej koncepcie informatizácie verejnej správy Slovenskej republiky a predložiť podpredsedníčke vlády a ministerke investícií, regionálneho rozvoja a informatizácie odpočet plnenia Národnej koncepcie informatizácie verejnej správy Slovenskej republiky vo svojej pôsobnosti,

	každoročne do 31. decembra do roku 2026; 

   B.5.	predložiť podpredsedníčke vlády a ministerke investícií, regionálneho rozvoja a informatizácie návrh koncepcie rozvoja informačných technológií verejnej správy, s výnimkou  informačných technológií verejnej správy, ktoré sa týkajú zabezpečenia obrany Slovenskej republiky, bezpečnosti Slovenskej republiky, ochrany utajovaných skutočností a citlivých informácií,
	
	do 30. júna 2022;

C. 	odporúča 

starostom obcí
primátorom miest
starostom mestských častí
predsedom samosprávnych krajov
predsedovi Združenia miest a obcí Slovenska
prezidentovi Únie miest Slovenska
predsedovi Združenia samosprávnych krajov SK8
výkonnému riaditeľovi DataCentra elektronizácie územnej samosprávy Slovenska

C.1.	pri budovaní a rozvoji informačných technológií verejnej správy postupovať podľa princípov a cieľov Národnej koncepcie informatizácie verejnej správy Slovenskej republiky;

D. zrušuje

	D.1. 	úlohu v bode B.4. z uznesenia vlády SR č. 437 z 28. septembra 2016 - predkladať na rokovanie vlády informáciu o plnení Národnej koncepcie informatizácie verejnej správy Slovenskej republiky,

	D.2.	úlohu v bode B.10. z uznesenia vlády SR č. 437 z 28. septembra 2016 - pri rozvoji informačných systémov verejnej správy, s výnimkou informačných systémov verejnej správy týkajúcich sa zabezpečenia obrany Slovenskej republiky, bezpečnosti Slovenskej republiky, ochrany utajovaných skutočností a citlivých informácií, postupovať podľa prístupu a princípov uvedených v Národnej koncepcii informatizácie verejnej správy Slovenskej republiky, 

	D.3.	úlohu v bode B.11. z uznesenia vlády SR č. 437 z 28. septembra 2016 - predkladať podpredsedovi vlády pre investície a informatizáciu odpočet o plnení Národnej koncepcie informatizácie verejnej správy Slovenskej republiky v príslušnom rezorte, s výnimkou odpočtu  informačných systémov verejnej správy týkajúcich sa zabezpečenia obrany Slovenskej republiky, bezpečnosti Slovenskej republiky, ochrany utajovaných skutočností a citlivých informácií.


	Vykonajú:
	členovia vlády
predsedovia ostatných ústredných orgánov štátnej správy

	
	

	Na vedomie:
	starostovia obcí
primátori miest
starostovia mestských častí
predsedovia samosprávnych krajov
predseda Združenia miest a obcí Slovenska
prezident Únie miest Slovenska
predseda Združenia samosprávnych krajov SK8
výkonný riaditeľ Datacentra elektronizácie územnej samosprávy Slovenska

